**GRAD VARAŽDINSKE TOPLICE,** Varaždinske Toplice, Ulica dr. Franje Tuđmana 4, OIB: 54177232254, kojeg zastupa gradonačelnica Dragica Ratković (u daljnjem tekstu: Davatelj financijskih sredstava),

i

(Naziv udruge) \_\_\_\_\_\_\_\_\_, (Adresa) \_\_\_\_\_\_\_\_, OIB:\_\_\_\_\_\_\_\_,koju zastupa odgovorna osoba \_\_\_\_\_\_\_\_(u daljnjem tekstu: Korisnik financijskih sredstava),

zaključili su dana \_\_\_\_\_\_ 2024. godine

**UGOVOR O FINANCIRANJU**

UVODNA ODREDBA

**Članak 1.**

Ovim Ugovorom Davatelj financijskih sredstava i Korisnik financijskih sredstava uređuju međusobne odnose oko provedbe aktivnosti, isplate, korištenja, izvješćivanja i kontrole utroška financijskih sredstava koje je Davatelj financijskih sredstava dodijelio Korisniku financijskih sredstava Odlukom gradonačelnika o dodjeli financijskih sredstava za javne potrebe u kulturi Grada Varaždinskih Toplica u 2024. godini (KLASA: \_\_\_\_\_\_\_\_, URBROJ: \_\_\_\_\_\_\_\_) od \_\_. \_\_\_\_ 2024. godine, a u svemu prema odredbama Javnog poziva za sufinanciranje javnih potreba u kulturi za Grad Varaždinskih Toplica u 2023. godini (u daljnjem tekstu: Poziv) i odredbama Zakona o kulturnim vijećima i financiranju javnih potreba u kulturi („Narodne novine“ broj 83/22).

PREDMET UGOVORA

**Članak 2.**

(1) Davatelj financijskih sredstava daje, a Korisnik financijskih sredstava prihvaća financijska sredstva koja se mogu isključivo koristiti za provedbu projekta/programa \_\_\_\_\_\_\_\_\_.

(2) Opisni obrazac projekta/programa i Obrazac proračuna projekta/programa koje je Korisnik financijskih sredstava dostavio prijavljujući se na Javni poziv, sastavni su dio ovog Ugovora i čine njegov Prilog.

IZNOS FINANCIRANJA I PLAĆANJE

**Članak 3.**

(1) Projekt/program se financira u ukupnom iznosu od ­­­\_\_\_\_\_\_ kn (slovima: \_\_\_\_kuna), osiguranih u Proračunu Grada Varaždinskih Toplica za 2024. godinu, Razdjel \_\_, Glava \_\_\_\_, Aktivnost \_\_\_\_\_\_, Konto 381 – tekuće donacije.

(2) Davatelj financijskih sredstava se obvezuje dodijeljena sredstva isplatiti na IBAN Korisnika financijskih sredstava \_\_\_\_\_\_\_\_\_\_\_\_\_ otvoren kod \_\_\_\_\_\_\_\_ na sljedeći način\_\_\_\_\_\_\_\_\_\_\_\_\_\_\_\_.

Davatelj financijskih sredstava zadržava mogućnost izmjene iznosa i dospijeća donacija sukladno likvidnim mogućnostima Proračuna.

NAMJENA SREDSTAVA

**Članak 4.**

Sredstva iz Članka 3. ovog Ugovora mogu se koristiti isključivo za provedbu projekta/programa sukladno uvjetima Javnog poziva i prema Opisnom obrascu projekta/programa i Obrascu proračuna projekta/programa.

IZVJEŠĆIVANJE

**Članak 5.**

(1) Korisnik financijskih sredstava se obvezuje o provedbi aktivnosti i utrošku sredstava izvješćivati Davatelja financijskih sredstava podnošenjem opisnog i financijskog izvješća u roku od 30 dana po završetku aktivnosti za koju su sredstva dodijeljena, a najkasnije do 31. siječnja 2025. godine.

(2) Ukoliko Davatelj financijskih sredstava iz izvješća utvrdi da uplaćena sredstva nisu u cijelosti utrošena namjenski – za prihvatljive troškove ili mu izvješće odnosno vjerodostojna dokumentacija o tim troškovima ne bude dostavljena, Davatelj financijskih sredstava će Ugovor raskinuti, a Korisnik financijskih sredstava se obvezuje vratiti primljena sredstva uz obračunate zatezne kamate. Korisniku financijskih sredstava koji ne ispunjava obveze izvještavanja utvrđene Ugovorom o financiranju, Davatelj financijskih sredstava će uskratiti financiranje iz Proračuna Grada u odnosu na taj Ugovor, kao i prijavu na drugi javni poziv u razdoblju od dvije godine od utvrđivanja povrede Ugovora.

(3) Davatelj financijskih sredstava može po potrebi, uz pisani zahtjev, zatražiti izvješća od Korisnika financijskih sredstava i drukčije od rokova iz prethodnog stavka, a Korisnik financijskih sredstava se obvezuje ista dostaviti u dostupnom obliku, u roku od 14 dana.

NADZOR I KONTROLA

**Članak 6.**

(1) Ugovorne strane su suglasne da Davatelj financijskih sredstava, putem upravnog tijela nadležnog za prioritetno područje, ima u svako doba pravo nadzora nad provedbom aktivnosti iz ovog Ugovora i uvida u evidencije i dokumentaciju o aktivnostima Korisnika financijskih sredstava koji se obvezuje isto bez odgode omogućiti.

(2) Korisnik financijskih sredstava se obvezuje pravodobno izvijestiti Davatelja financijskih sredstava o eventualnim objektivnim smetnjama tijekom realizacije aktivnosti koje onemogućuju izvršenje ovog Ugovora u roku, kako bi se ugovorile izmjene ugovorenih obveza.

(3) Davatelj financijskih sredstava ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi aktivnosti za koju su sredstva dodijeljena.

IZMJENE UGOVORNIH OBVEZA

**Članak 7.**

(1) Izmjene ugovornih obveza Korisnik financijskih sredstava može zatražiti najkasnije 30 dana prije isteka roka provedbe projekta/programa. Svaka izmjena ugovornih obveza treba biti zatražena u pisanom obliku.

(2) Ugovor se ne može izmijeniti i/ili dopuniti u svrhu ili s učinkom koji bi doveo u pitanje Odluku o dodjeli financijskih sredstava za projekte/programe udruga i ostalih neprofitnih organizacija ili postupanje u skladu s načelom jednakog postupanja.

(3) Zahtjev za izmjenama ugovora Korisnik financijskih sredstava dostavlja Davatelju financijskih sredstava u pisanom obliku s obrazloženjem i popratnom dokumentacijom kojom se opravdava taj zahtjev.

(4) Davatelj financijskih sredstava ima pravo ne odobriti prenamjenu dijela sredstava i/ili produljenje razdoblja realizacije programa/projekta ako se time bitno mijenja sadržaj i priroda programa/projekta i/ili ako zahtjev nema utemeljenje u objektivnim razlozima za prenamjenu i/ili produljenje razdoblja realizacije programa/projekta.

(5) Odluku o odobrenju ili neodobrenju izmjena Davatelj financijskih sredstava mora donijeti u roku od 30 dana od dostave obavijesti od strane Korisnika financijskih sredstava.

SUKOB INTERESA U KORIŠTENJU SREDSTAVA IZ JAVNIH IZVORA

**Članak 8.**

(1) Korisnik financijskih sredstava će poduzeti sve potrebne mjere u svrhu izbjegavanja sukoba interesa pri korištenju sredstava iz javnih izvora i bez odgode će obavijestiti Davatelja financijskih sredstava o svim situacijama koje predstavljaju ili bi mogle dovesti do takvog sukoba.

(2) Svaki sukob interesa Davatelj financijskih sredstava zasebno procjenjuje. U slučaju utvrđenog postojanja sukoba interesa u provedbi ovog Ugovora, Davatelj financijskih sredstava će zatražiti od Korisnika financijskih sredstava da bez odgode, a najkasnije u roku od 30 dana poduzme potrebne radnje koje je naložio Davatelj financijskih sredstava kako bi se otklonio sukob interesa u provedbi aktivnosti.

ZAVRŠNE ODREDBE

**Članak 9.**

(1) Izmjene i dopune ovog Ugovora da bi bile valjane, moraju biti u pisanom obliku.

(2) Ugovorne strane suglasne su eventualne nesuglasice u provedbi ovog Ugovora rješavati sporazumno, a ukoliko to ne bude moguće, spor će iznijeti pred stvarno nadležni sud u Varaždinu.

**Članak 10.**

Ovaj Ugovor sastavljen je u 3 (tri) istovjetna primjerka, od kojih (1) jedan primjerak zadržava Korisnik financijskih sredstava, a (2) dva primjerka Davatelj financijskih sredstava.

KLASA: \_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_

U Var. Toplicama\_\_\_\_. \_\_\_\_\_\_\_\_\_2024. godine

|  |  |
| --- | --- |
| KORISNIK: | DAVATELJ: |
|  UDRUGA | GRAD VARAŽDINSKE TOPLICE |
|  | GRADONAČELNICA |
| \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |
|  | **Dragica Ratković** |